ஒரு ஏழைக்குடும்பத்தில் பிறந்தவன் நான். என் தந்தை முடி திருத்துபவராக இருந்தார். 1979ல் எனக்கு ஏழு வயது இருக்கும்போது அவர் மரணமடைந்தார். குடும்பச்செலவுகளை சமாளிக்க என் அம்மா அக்கம்பக்க வீடுகளில் வீட்டு வேலைகள் செய்ய ஆரம்பித்தார். என் தந்தை விட்டு சென்ற சலூனை என் மாமா எடுத்து நடத்தத் தொடங்கினார். இதற்காக எங்களுக்கு தினம் ஐந்து ரூபாய் கொடுப்பார். அந்த ஐந்து ரூபாய் எங்கள் செலவுகளை சமாளிக்க போதுமானதாய் இல்லை. நான், அம்மா, தம்பி, தங்கை எல்லாரும் ஒரு நாளைக்கு ஒரு வேளை மட்டுமே உண்டோம். நடுநிலைப் பள்ளியில் படித்துக் கொண்டிருந்தபோது என்னால் முடிந்த சின்ன சின்ன வேலைகள் செய்யத் தொடங்கினேன். பால் போடுவது, பேப்பர் போடுவது என பல வேலைகள் செய்தேன். அப்படியே பத்தாவது முடித்து பி.யூ.சியில் சேர்ந்தேன்.